<classify> Hivi karibuni Malinzi alivieleza vyombo vya habari nchini kuwa haitambui kamati hiyo ya Zanzibar, kwani haipo kisheria na kwamba lolote litakalowatokea lisihusishe TFF, jambo ambalo kamati hiyo imesema imesikitishwa na kauli ya rais huyo na kudai kuwa amewasaliti ilhali akijua kuwa na yeye ni miongoni mwa waasisi wa kamati hiyo.Kamati hiyo jana ilizungumza na waandishi wa habari jijini Dar es Salaam na kusema kuwa iwapo Malinzi hataomba radhi kuhusu kauli hiyo ya kuwapinga watachukua hatua za kisheria ikiwemo kumpeleka mahakamani kujibu kauli zake za uchochezi.Tunasikitishwa na kauli potofu ya Malinzi kwamba hatambui kamati yetu inayoendesha mpira Zanzibar isipokuwa anamtambua Rais wa ZFA Ravia Idarous, alisema Makamu wa Rais wa ZFA, Haji Amir ambaye pia anaongoza kamati ya muda.Alisema kutokana na nafasi kubwa aliyonayo Malinzi, hakufurahishwa na kauli yake kwani imemvunja moyo na hajui kama mpira wa Tanzania utasonga mbele namna hiyo. Hata hivyo, kwa mujibu wa sheria za Shirikisho la Soka la Kimataifa Fifa si ruhusa kwa nchi soka ya nchi yoyote kuongozwa na kamati ya muda kama ilivyofanya ZFA.Kwa mujibu wa Fifa, viongozi wanaotakiwa kuongoza soka katika nchi husika wanapaswa kuwa waliochaguliwa katika uchaguzi halali wa wanachama. Sheria hizo za Fifa zinapaswa kufuatwa na wanachama wa vyama vyote vya soka vilivyo chini yake, ikiwemo CAF na Cecafa ambayo Zanzibar ina uanachama wa kujitegemea. Adhabu kubwa itakayotolewa kwa kukiuka, jambo hilo ni nchi kufungiwa kujihusisha na masuala ya soka.  <topic>: MICHEZO 